Garļavas katoļu baznīca

Garļavas sv. Trīsvienības baznīca (lietuviešu: Garliavos Švč. Trejybės bažnyčia) ir Romas katoļu dievnams, kas atrodas Lietuvas pilsētā Garļavā uz dienvidiem no Kauņas. Pirmo baznīcu ap 1797. gadu uzcēla Jonučos, uz ziemeļiem no Garļavas. Garļava, atšķirībā no Kauņas, kas bija Krievijas Impērijas sastāvā, tolaik atradās Prūsijā. 1809. gadā Fredas muižnieks Jozs Godlevskis (Juozas Godlevskis) savā zemē uzcēla pašreizējo baznīcu. 1823. gadā to konsekrēja Sejnu bīskaps Čiževskis. 1826. gadā tika nodibināta Garļavas draudze. 1882. gadā baznīca tika paplašināta. 20. gadsimta sākumā baznīcā iebūvēja Jona Garaleviča (Jonas Garalevičius) darinātās ērģeles. Baznīca cieta Pirmā pasaules kara laikā, 1923. gadā tā tika atjaunota, bet 1935. gadā arhitekta Staša Kudoka (Stasys Kudokas) vadībā tika atjaunoti baznīcas torņi. Ārējās saites Vikikrātuvē par šo tēmu ir pieejami multivides faili. Skatīt: Garļavas katoļu baznīca.